S'inaugura el nou Mercat Municipal d'Alaquàs
20/12/2004 10:29:00

# S'inaugura el nou Mercat Municipal d'Alaquàs

*   20/12/2004 10:29:00
*   [Imprimir](#)
*   Compartir
*    https://www.alaquas.org/documento.asp?id\_do=9492

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9492%2F0&title=Ajuntament%20d%27Alaqu%C3%A0s.%20Premsa.S%27inaugura%20el%20nou%20Mercat%20Municipal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9492/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9492/9492_Form_4.jpg)](https://www.alaquas.org/ficheros/documentos/2004/2/9492/9492_Form_10.jpg "<a href='https://www.alaquas.org/ficheros/documentos/2004/2/9492/9492_Form_10.jpg' target=_blank><i class='fa fa-external-link' aria-hidden='true'></i>.S'inaugura el nou Mercat Municipal d'Alaquàs</a>")

L'Alcalde d'Alaquàs va felicitar l'Associació de Venedors pel treball realitzat en els últims mesos i pels resultats aconseguits

El Mercat Municipal d'Alaquàs presenta una nova imatge. Les obres de remodelació i reforma de l'edifici dutes a terme per l'Ajuntament d'Alaquàs ja han finalitzat. El diumenge 19 de desembre es va celebrar la inauguració oficial d'aquest nou edifici i la presentació de les obres de reforma.

A l'acte van assistir l'Alcalde d'Alaquàs, Jorge Alarte; el Director General d'Indústria i Comerç, José Monzonís; la Presidenta de l'Associació de Venedors del Mercat Municipal, Isabel Mesa; membres de la Corporació Municipal i una gran quantitat de veïns i veïnes. En els discursos, l'Alcalde va voler destacar el treball realitzat per l'Associació de Venedors del Mercat al llarg dels últims anys i els va felicitar per la seua trajectòria. Després de l'acte d'inauguració, l'entitat i els venedors del Mercat van oferir a totes les i els presents una degustació gratuïta dels seus productes per tal de commemorar la nova obertura.

Les obres de reforma han estat basades fonamentalment en la reestructuració de l'espai de l'edifici així com de les seues parades. En aquest sentit, s'han habilitat tres zones diferenciades: una per a les parades de peixateria, altra per als venedors de xarcuteria, carnisseria i ultramarins i la tercera per a fruita i verdura. També s'han modernitzat les zones de càrrega i descàrrega i s'ha dotat el Mercat de més i millors serveis.

Aquesta reestructuració s'ha realitzat amb l'objectiu de fomentar el comerç local a la ciutat i adaptar-lo a l'actual realitat social i econòmica. Després de 20 anys, any en què es van iniciar els treballs de construcció del Mercat Municipal, l'Ajuntament d'Alaquàs ha considerat necessari revisar aquest projecte, donant solució així a les demandes i necessitats de la ciutadania.

Aquest projecte de millora d'aquestes instal·lacions suposa també una intervenció en tota la zona del Mercat des de tres perspectives fonamentals: la creació de més espais públics per a la ciutadania, el suport i el foment del comerç local i la creació de noves places públiques d'aparcament. Així, el treball continua per tal de finalitzar el que serà el Centre Cultural El Mercat, un nou espai públic dirigit especialment a les associacions i als col·lectius d'Alaquàs. En aquest nou centre estarà ubicada l'Escola d'Arts i Oficis i les seus de l'Associació Cultural Andalusa i de la Junta Local Fallera, entre d'altres. A més, el recinte comptarà amb una programació cultural específica per a tots els veïns i veïnes.

Dins d'aquest projecte, s'inclou també la creació de noves places públiques d'aparcament. La via principal del municipi i d'accés al Mercat, l'avinguda País Valencià, es veu en moltes ocasions col·lapsada pel trànsit i per la mancança d'estacionament. Per tal de donar solució a aquesta situació, l'Ajuntament d'Alaquàs té previst la construcció d'un pàrquing subterrani en els voltants del Mercat, de manera que l'accés a l'edifici comercial no supose un problema per a les persones que freqüenten aquesta zona. Dins de l'actuació, cal destacar també la reorganització del mercat ambulant, motiu també de congestió d'aquesta avinguda.